http://www.loc.gov/mods/v3 http://www.loc.gov/standards/mods/v3/mods-3-2.xsd
A mesterséges intelligencia és a személyes adatok védelme
Necz Dániel sikeresen megvédett doktori disszertációjára épülő kötete nem is lehetne aktuálisabb. A szerző helyesen ismeri fel, hogy a mesterséges intelligencia nem csupán új technológia, hanem az újfajta tudástermelés és hatalomgyakorlás eszköze is, amely alapjaiban írja át a bevett elméleti és jogi kereteket. A mű átfogóan elemzi és hasonlítja össze az európai és az amerikai MI-szabályozást, figyelemreméltó gondolatokat fogalmaz meg az MI-alapú adatkezelés jelenlegi kihívásaival, valamint az európai technológia-szabályozást érő kritikákkal kapcsolatban. Szerzője éleslátóan emeli ki és vizsgálja az európai MI-szabályozás adatvédelmi szempontból releváns rendelkezéseit, ideértve különösen a tiltott MI-gyakorlatoknak és a nagy kockázatú MI-rendszerek alkalmazásának a fontosabb adatvédelmi szempontjait, valamint az általános célú MI-rendszerek adatvédelmi kihívásait. Kiemelten foglalkozik az MI általi döntéshozatallal és profilalkotással, annak az érintettekre gyakorolt hatásaival, a döntések és a rendszerek alkalmazása mögötti logika megmagyarázhatóságával. A kötet jelentős hangsúlyt fektet az MI szektorális alkalmazására olyan kulcsfontosságú területeken, mint az MI munkahelyi alkalmazása vagy szerepe az egészségügyben. A releváns joganyag és jogirodalom feldolgozásán túl egyes MI-rendszerek és technológiai vállalatok gyakorlatát is vizsgálja, figyelembe véve az MI-rendszerek szolgáltatóinak nézőpontját is. Nem csupán egy pillanatfelvételt rögzít tehát, amelyet a technológia fejlődése gyorsan avulttá tesz. Jó szívvel ajánlom a téma iránt érdeklődőknek!
A Pázmány Péter Katolikus Egyetem Jog- és Államtudományi Karának Könyvei. Doktori értekezések No. 31